CELEX: C2005/330/58
Language: sl
Date: 2005-12-24 00:00:00
Title: Zadeva T-384/05: Tožba, vložena  19. oktobra 2005  — I.R.I.P.A. Abruzzo proti Komisiji

24.12.2005   
            
            
               SL
            
            
               Uradni list Evropske unije
            
            
               C 330/23
            
         Tožba, vložena 19. oktobra 2005 — I.R.I.P.A. Abruzzo proti Komisiji
   (Zadeva T-384/05)
   (2005/C 330/58)
   Jezik postopka: italijanščina
   Stranke
   
      Tožeča stranka: Istituto Regionale per gli Interventi Promozionali in Agricoltura — I.R.I.P.A. Abruzzo (Pescara, Italija) (zastopniki: Gianluca Belotti, Nicola Pisani in Emanuele Dell'Elce, avvocati)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti odločbe Komisije, ki je vsebovana v dopisu z dne 9. avgusta 2005 in, če je potrebno, v dopisu z dne 12. oktobra 2005 vsebovane odločbe in odreditev, naj Komisija na podlagi drugih predpostavk, tožeči stranki zagotovi zadevno subvencijo;
            
         
               —
            
            
               naložitev Komisiji vračila nastalih stroškov v zadevi.
            
         Tožbeni razlogi in bistvene trditve
   Obravnavana tožba je naravnana zoper odločbo Komisije Evropskih skupnosti z dne 9. avgusta 2005, ki jo je tožeča stranka prejela 12. avgusta 2005, s katero je bila obveščena, da njena prošnja za finančno pomoč na podlagi Uredbe (ES) št. 814/2000 v okviru proračunskih sredstev za leto 2005 ni bila odobrena, zaradi domnevnega pomanjkanja finančnih zmožnosti.
   V nasprotju z razlogi, ki jih je Komisija navedla v podporo svoji zavrnitvi prošnje za finančno pomoč, tožeča stranka navaja, da je njena finančna zmožnost in finančna zmožnost njenih partnerjev v projektu močno presegala tisto, ki je bila določena v razpisu, tudi v primeru ozke razlage merila glede likvidnosti, kot to navaja Komisija.
   Poleg tega tožeča stranka meni, da je navedeno merilo glede likvidnosti, kot ga razlaga Komisija, očitno nelogično in nesorazmerno z zasledovanimi cilji, saj na ta način umetno omejuje število mogočih kandidatov. V tem pogledu pravi, da je bila zahteva glede finančne zmožnosti v celoti dosežena, saj je bila likvidnost precej višja od 100 % zaprošenega skupnega zneska subvencije (263.895, 50 evrov); v vsakem tretjem poslovnem letu, za katerega so bile potrjene in zaključene bilance in obračuni dobička in izgube, naj bi bila likvidnost tožeče stranke in njenih partnerjev precej nad tem zneskom.